Rio-de-Janeyro Yangi yilni 16 daqiqalik mushakbozlik bilan kutib oldi (video)

Braziliyaning Rio-de-Janeyro shahrida ikki millionga yaqin odam Yangi yilni shaharning janubiy qismidagi Kopakabana qirg‘og‘ida kutib oldi. Bu haqda “TASS” xabar qilmoqda.

An’anaga ko‘ra, bayram, bu safar 16 daqiqa davom etgan juda katta mushakbozlik bilan kutib olindi.
Qirg‘oqdan bir necha o‘n metr uzoqda langar tashlagan 11 ta shatak kemasiga 24 tonna pirotexnika vositalari joylashtirildi. Nurli shou ma’lum bir ranglar uyg‘unligida uyushtirilib, bayram uchqunlarida yashil, binafsha va to‘q sariq ranglar ko‘proq ko‘zga tashlandi.
Mushakbozlik boshlanishidan oldin, Rio-de-Janeyro aholisi va Kopakabanaga kelgan sayyohlar mashhur braziliyalik musiqachilarning chiqishiga guvoh bo‘ldi.
[embed]https://youtu.be/r0ocHSaX-dg[/embed]
Kopakabanadagi xavfsizlikni 2215 nafar harbiy politsiya xodimi ta’minladi.